218α. ΑΠΟΦΑΣΗ ΥΦΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ.Τ.4792/89/Β0019 της 19 Οκτ.-7 Νοεμ.2006 (ΦΕΚ Β΄1633) Απλουστευμένες διαδικασίες στα πλαίσια του καθεστώτος TIR- Παροχή διευκόλυνσης εγκεκριμένου παραλήπτη. ΣΧΕΤ.: Η αριθμ. 3273/282/Α0019/29.7.2005 Δ.Υ.Ο. που κοινοποίησε τον Καν. (ΕΚ) 883/2005 της Επιτροπής της 10ης Ιουνίου 2005 για την τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του Κανονισμού (ΕΟΚ) 2913/92 του Συμβουλίου για τη θέσπιση του Κοινοτικού Τελωνειακού Κώδικα. Έχοντας υπόψη: 1. Τις διατάξεις του νόμου 1020/80 (ΦΕΚ 32/Α/5.2.1980) «Περί κυρώσεως της Τελωνειακής Σύμβασης «Περί διεθνούς Μεταφοράς Εμπορευμάτων δια δελτίων TIR (Σύμβαση TIR)» και κυρίως του άρθρου 49. 2. Τις διατάξεις του Καν.(ΕΟΚ)2913/1992 του Συμβουλίου περί θεσπίσεως Κοινοτικού Τελωνειακού Κώδικα και κυρίως του άρθρου 97. 3. Τις διατάξεις του Καν.(ΕΟΚ)2454/1993 της Επιτροπής για τον καθορισμό ορισμένων διατάξεων εφαρμογής του Καν.(ΕΟΚ)2913/1992 του Συμβουλίου περί θεσπίσεως Κοινοτικού Τελωνειακού Κώδικα όπως ειδικότερα έχει τροποποιηθεί με τον Κανονισμό (ΕΚ) 883/2005 και σήμερα ισχύει και κυρίως των άρθρων 373, 374, 375, 376, 377, 378, 407,454α, 454β και 454γ. 4. Τις διατάξεις του νόμου 2960/2001 (ΦΕΚ265/Α/ 22.11.2001) «Περί Εθνικού Τελωνειακού Κώδικα» και ειδικότερα του άρθρου 34, σύμφωνα με τις οποίες οι όροι και προϋποθέσεις για τη χορήγηση έγκρισης εφαρμογής των απλουστευμένων διαδικασιών, που προβλέπονται από τις αντίστοιχες διατάξεις του Κοινοτικού Τελωνειακού Κώδικα, καθορίζονται με απόφαση του Υπουργού Οικονομικών.  5. Την ανάγκη περαιτέρω απλούστευσης των διατυπώσεων του καθεστώτος TIR και τις ανάγκες του εμπορίου. 6. Την ανάγκη καθορισμού των όρων και προϋποθέσεων για την χορήγηση άδειας «εγκεκριμένου παραλήπτη στα πλαίσια του καθεστώτος TIR» και διασφάλισης των συμφερόντων του Δημοσίου και των ιδίων πόρων της Ευρωπαϊκής Ένωσης. 7. Την ανάγκη καθορισμού των αρμοδίων Τελωνειακών Αρχών για την χορήγηση της άδειας «εγκεκριμένου παραλήπτη στα πλαίσια του καθεστώτος TIR». 8. Τις διατάξεις του π.δ. 284/1988 «Περί Οργανισμού του Υπουργείου Οικονομικών και Νομαρχιακών Οικονομικών Υπηρεσιών» (ΦΕΚ 128/Α/1988), όπως έχει τροποποιηθεί με το π.δ. 551/1988 (ΦΕΚ 259/Α/1988) και το π.δ. 13/2004 (ΦΕΚ 8/Α/2004) και σήμερα ισχύει. 9. Την υπ’ αριθμ. 5733/ΔΙΟΕ 179/9.2.2006 κοινή απόφαση του Πρωθυπουργού και του Υπουργού Οικονομίας και Οικονομικών περί «Καθορισμού αρμοδιοτήτων των Υφυπουργών Οικονομίας και Οικονομικών» (ΦΕΚ 204/Β/ 13.2.2006), η οποία τροποποίησε την υπ’ αριθμ. 37930/ΔΙΟΕ 1264/2005 (ΦΕΚ Β/1432) όμοια απόφαση. 10. Το γεγονός ότι από τις διατάξεις της Απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρο 1 Σκοπός Υπό τους όρους και προϋποθέσεις της παρούσας επιτρέπεται σε φυσικά ή νομικά πρόσωπα, τα οποία παραλαμβάνουν συχνά εμπορεύματα, που μεταφέρονται με την κάλυψη δελτίου TIR, να τα παραλαμβάνουν απευθείας στις εγκαταστάσεις τους ή σε άλλους συγκεκριμένους χώρους, εγκεκριμένους από τις τελωνειακές αρχές για το σκοπό αυτό. (Μετά τη σελ. 402,338) Σελ. 402,3381 Τεύχος -Σελ.  Διεθνείς Μεταφορές Επιβατών και Εμπορευμάτων 21.Θ.α.216-218α Στα πρόσωπα αυτά χορηγείται «άδεια εγκεκριμένου παραλήπτη TIR» και στο εξής αποκαλούνται «εγκεκριμένοι παραλήπτες TIR». Άρθρο 2 Αρμόδιες αρχές και προϋποθέσεις χορήγησης άδειας εγκεκριμένου παραλήπτη TIR 1. Η άδεια εγκεκριμένου παραλήπτη TIR για την πραγματοποίηση της ανωτέρω διαδικασίας χορηγείται από την αρμόδια για τον τόπο εγκατάστασης (έδρα της επιχείρησης) του ενδιαφερομένου προσώπου, Τελωνειακή Περιφέρεια, μετά από γραπτή αίτησή του (ΠΑΡΑΡΤΗΜΑ Ι) εφόσον συντρέχουν οι προϋποθέσεις της παρούσας απόφασης. Μαζί με την αίτηση υποβάλλεται πλήρες πληροφοριακό δελτίο αναφορικά με το είδος και την οικονομική δραστηριότητα της επιχείρησης, την τήρηση λογιστικών βιβλίων, στοιχεία σχετικά με τη συχνότητα χρησιμοποίησης του καθεστώτος TIR, το είδος των εμπορευμάτων και τον τρόπο μεταφοράς τους, τις υπάρχουσες εγκαταστάσεις, την εμπειρία σε τελωνειακές διαδικασίες. Εκτός των ανωτέρω ο αιτών οφείλει να προσκομίσει στην αρμόδια Τελωνειακή Περιφέρεια κάθε επιπρόσθετο στοιχείο, το οποίο θα απαιτηθεί κατά τη διάρκεια εξέτασης του αιτήματός του.  2. Οι αιτούντες πρέπει να: α) πληρούν τους όρους και προϋποθέσεις που καθορίζονται από τις σχετικές εθνικές και κοινοτικές διατάξεις β) είναι εγκατεστημένοι στην Ελλάδα και να είναι φορολογικά ενήμεροι και φερέγγυοι γ) παραλαμβάνουν τακτικά εμπορεύματα που μεταφέρονται με την κάλυψη δελτίου TIR (τουλάχιστον 50 πράξεις μεταφοράς ετησίως), ή οι αρμόδιες τελωνειακές αρχές να γνωρίζουν ότι τα πρόσωπα αυτά είναι σε θέση να εκπληρώνουν τις υποχρεώσεις που απορρέουν από το καθεστώς  δ) μην έχουν διαπράξει σοβαρές ή κατ’ επανάληψη παραβάσεις της τελωνειακής ή φορολογικής νομοθεσίας ε) αναλαμβάνουν τη δέσμευση δια της αιτήσεώς τους ότι θα τηρήσουν τις υποχρεώσεις τους καθ΄ όλη τη διάρκεια ισχύος της συγκεκριμένης άδειάς τους και ότι θα εφαρμόζουν την παρεχόμενη αυτή διευκόλυνση μόνο για τις πράξεις TIR που έχουν τόπο τελικής εκφόρτωσης τις εγκαταστάσεις τους ή άλλους χώρους που καθορίζονται σε αυτή την άδεια στ) καθορίζουν δια της αιτήσεώς τους τον νόμιμο εκπρόσωπο της επιχείρησης ως υπεύθυνο για τον έλεγχο του αλύμαντου των τελωνειακών σφραγίδων, το σπάσιμο αυτών και την απομάκρυνσή τους Σελ. 402,3382 Τεύχος -Σελ.  ζ) δηλώνουν δια της αιτήσεώς τους ποιες άδειες απλουστευμένων ή άλλων διαδικασιών τυχόν τους έχουν χορηγηθεί, ώστε να είναι δυνατός ο προσδιορισμός του τρόπου περαιτέρω τελωνειακής επιτήρησης των παραλαμβανομένων εμπορευμάτων  η) τηρούν ειδικά λογιστικά βιβλία, χειρόγραφα ή μηχανογραφικά, τα οποία επιτρέπουν στις Τελωνειακές Αρχές τον έλεγχο των εργασιών τους Άρθρο 3 Περιεχόμενο άδειας εγκεκριμένου παραλήπτη TIR Ανάκληση αυτής 1. Προ της χορήγησης της άδειας εγκεκριμένου παραλήπτη TIR η αρμόδια, για την έκδοσή της Τελωνειακή Περιφέρεια εξετάζει την ακρίβεια των δηλουμένων στην αίτηση στοιχείων και την πλήρωση των σχετικών προϋποθέσεων σε συνεργασία με τα αρμόδια τελωνεία προορισμού. Σε περίπτωση που τα δηλωθέντα τελωνεία προορισμού ανήκουν στη χωρική αρμοδιότητα Τελωνειακής Περιφέρειας άλλης από εκείνη που εκδίδει την άδεια εγκεκριμένου παραλήπτη TIR, ο ανωτέρω αναφερόμενος έλεγχος διενεργείται μέσω αυτής. 21.Θ.α.218α Διεθνείς Μεταφορές Επιβατών και Εμπορευμάτων 2. Η άδεια εγκεκριμένου παραλήπτη TIR εξατομικεύεται και χορηγείται με Απόφαση της Τελωνειακής Περιφέρειας (ΠΑΡΑΡΤΗΜΑΤΑ ΙΙ και ΙΙΙ ). Στην άδεια εγκεκριμένου παραλήπτη TIR καθορίζονται οι πρακτικές λεπτομέρειες λειτουργίας των διαδικασιών και ιδίως: - το ή τα τελωνεία προορισμού των εμπορευμάτων, αρμόδια για τον έλεγχο των εγκαταστάσεων του εγκεκριμένου παραλήπτη καθώς και για τον έλεγχο της ορθής τήρησης των διατυπώσεων του καθεστώτος TIR και των όρων της παρούσας απόφασης, - οι μέθοδοι συνεργασίας μεταξύ των αρμοδίων τελωνείων προορισμού και της Τελωνειακής Περιφέρειας η οποία χορήγησε την άδεια εγκεκριμένου παραλήπτη TIR, καθώς και μεταξύ αυτών και του εγκεκριμένου παραλήπτη, - ο τρόπος και η προθεσμία ενημέρωσης του αρμόδιου τελωνείου προορισμού πριν την παραλαβή των εμπορευμάτων για να είναι δυνατή η διενέργεια, ενδεχομένως, σχετικού ελέγχου, - ο τρόπος και η προθεσμία λήψης από τον εγκεκριμένο παραλήπτη TIR του μηνύματος «γνωστοποίησης αναμενόμενης άφιξης», το οποίο αποστέλλεται από το Τελωνείο προορισμού όταν η επικοινωνία μεταξύ του δικαιούχου της άδειας εγκεκριμένου παραλήπτη TIR και του αρμοδίου τελωνείου πραγματοποιείται μέσω του Νέου Μηχανογραφικού Συστήματος Διαμετακόμισης/TIR, - οι συνθήκες κατά τις οποίες το τελωνείο προορισμού ενημερώνει, μετά τη λήψη της ειδοποίησης επικείμενης άφιξης εμπορευμάτων με την κάλυψη δελτίου TIR, τον εγκεκριμένο παραλήπτη TIR για επικείμενο ή μη έλεγχο, έτσι ώστε αυτός να προβαίνει στον εξωτερικό έλεγχο του οχήματος, του συνόλου οχημάτων ή του εμπορευματοκιβωτίου, στη διαπίστωση του αλύμαντου της τελωνειακής σφραγίδας, το σπάσιμο και την απομάκρυνσή της και στη συνέχεια στην εκφόρτωση των εμπορευμάτων, - η υποχρέωση τήρησης αρχείου, το οποίο θα περιλαμβάνει φωτοαντίγραφα των παραστατικών και εμπορικών εγγράφων κάθε συγκεκριμένης παραλαβής το οποίο θα φυλάσσεται τουλάχιστον για πέντε έτη, - η προθεσμία αναμονής τυχόν ελέγχου από πλευράς του τελωνείου προορισμού, η οποία σε καμία περίπτωση δεν πρέπει να υπερβαίνει τις πέντε ώρες πέραν της δηλωθείσας ως ώρας άφιξης του οχήματος, συνόλου οχημάτων ή εμπορευματοκιβωτίου, καθώς επίσης και η προθεσμία εντός της οποίας πρέπει να προσκομίζονται στο τελωνείο προορισμού τα δελτία TIR, υπό την κάλυψη των οποίων μεταφέρθηκαν τα εμπορεύματα, καθώς και οι αφαιρούμενες τελωνειακές σφραγίδες που είχαν τεθεί στα αντίστοιχα οχήματα ή εμπορευματοκιβώτια, - η δυνατότητα αποσφράγισης των αφικνούμενων οχημάτων ή εμπορευματοκιβωτίων που μεταφέρουν εμπορεύματα με την κάλυψη δελτίου TIR.  - η υποχρέωση τήρησης ειδικών λογιστικών εγγραφών (ΠΑΡΑΡΤΗΜΑ V), οι οποίες θα διατηρούνται για τουλάχιστον πέντε έτη και θα τίθενται στη διάθεση των αρμοδίων Τελωνειακών Αρχών σε κάθε αίτημα αυτών, με σκοπό την πραγματοποίηση σχετικού ελέγχου, καθώς και ο τρόπος τήρησης αυτών (χειρόγραφα ή μηχανογραφικά), - οι εξαιρούμενες κατηγορίες εμπορευμάτων, - το καθεστώς στο οποίο θα τίθενται τα παραλαμβανόμενα εμπορεύματα, όπου αυτό απαιτείται, - οι λόγοι ανάκλησης της άδειας εγκεκριμένου παραλήπτη TIR που ανάγονται στην μη τήρηση των όρων αυτής ή των προϋποθέσεων του άρθρου 2 της παρούσας απόφασης. 3. Εντός μεγίστης προθεσμίας τριών μηνών από την ημερομηνία κατάθεσης της αίτησης αποφασίζεται και αναλόγως χορηγείται ή μη η σχετική άδεια. Σε περίπτωση μη χορήγησης της άδειας η αρμόδια Τελωνειακή Περιφέρεια ενημερώνει γραπτώς τον αιτούντα παραθέτοντας τους λόγους απόρριψης της αίτησής του. 4. Η Τελωνειακή Περιφέρεια τηρεί βιβλία αδειών κατά περίπτωση χειρόγραφα ή μηχανογραφικά και χορηγεί τις άδειες αφού πρώτα τις καταχωρήσει σε αυτά. 5. Δίνεται αριθμός άδειας ο οποίος αποτελείται από το έτος χορήγησης, τον κωδικό της Τελωνειακής Περιφέρειας και τον αύξοντα αριθμό καταχώρησης. 6. Η άδεια κοινοποιείται στα αρμόδια Τελωνεία προορισμού καθώς και στις αρμόδιες Τελωνειακές Περιφέρειες, εφόσον στην χωρική τους αρμοδιότητα ανήκει κάποιο από τα τελωνεία αυτά. 7. Η χορηγούμενη άδεια τροποποιείται όταν περιστατικά που επήλθαν μετά την έκδοσή της έχουν επίπτωση επί του περιεχομένου της. 8. Η άδεια ανακαλείται είτε κατόπιν αιτήσεως του δικαιούχου, είτε με απόφαση της αρμόδιας Τελωνειακής Περιφέρειας όταν πλέον δεν εκπληρούνται οι όροι και προϋποθέσεις έκδοσής της καθώς και όταν ο δικαιούχος δεν τηρεί τις υποχρεώσεις που απορρέουν απ΄ αυτήν. (Μετά τη σελ. 402,3382) Σελ. 402,3383 Τεύχος -Σελ.  Διεθνείς Μεταφορές Επιβατών και Εμπορευμάτων 21.Θ.α.218α Άρθρο 4 Υποχρεώσεις του εγκεκριμένου παραλήπτη TIR Ο εγκεκριμένος παραλήπτης TIR υποχρεούται να: 1.  τηρεί τους όρους που προβλέπονται από τις ισχύουσες διατάξεις, καθώς και τους όρους της χορηγούμενης άδειας, 2. ενημερώνει, σύμφωνα με τον τρόπο και εντός της προθεσμίας που έχει τεθεί στην άδειά του, για την άφιξη του οχήματος, συνόλου οχημάτων ή εμπορευματοκιβωτίου το αρμόδιο Τελωνείο προορισμού και να αναμένει, εντός της καθοριζομένης στην άδειά του προθεσμίας για την εκφόρτωση των εμπορευμάτων, 3. ενημερώνει το τελωνείο προορισμού, σε περίπτωση αδυναμίας του καθορισθέντος στην άδεια προσώπου για την αποσφράγιση των οχημάτων και ζητά έγκριση για την αντικατάστασή του. Εφόσον το τελωνείο προορισμού την εγκρίνει, για την συγκεκριμένη φορά, συνεχίζει τη διαδικασία. Σε αντίθετη περίπτωση περιμένει περαιτέρω εντολές από το τελωνείο προορισμού, 4. ενημερώνει αμέσως το τελωνείο προορισμού για οποιαδήποτε παραβιασμένη σφράγιση ή άλλη παρατυπία, μετά τον εξωτερικό έλεγχο του οχήματος/ εμπορευματοκιβωτίου, όπως ενδεχόμενα σπασμένο συρματόσχοινο, σχισμένο ή ανορθόδοξα μπαλωμένο κάλυμμα, πλεονάσματα, ελλείμματα, αντικατάσταση εμπορευμάτων και σταματά την εκφόρτωση περιμένοντας περαιτέρω εντολές από το αρμόδιο τελωνείο προορισμού,  5. καταγράφει (χειρόγραφα ή με τη χρήση μηχανογραφικών συστημάτων) τα εμπορεύματα που παραλαμβάνει σε Ειδικό Λογιστικό Βιβλίο Εγκεκριμένου Παραλήπτη TIR (ΠΑΡΑΡΤΗΜΑ V ), 6. υποβάλλει αμέσως στο τελωνείο προορισμού, δελτίο εκφόρτωσης (ΠΑΡΑΡΤΗΜΑ ΙV) που αναφέρει τις λεπτομέρειες και την κατάσταση των τελωνειακών σφραγίδων που έχουν τεθεί, καθώς και την ημερομηνία καταχώρησης στα λογιστικά βιβλία του, 7. εξασφαλίζει ότι το δελτίο TIR προσκομίζεται χωρίς καθυστέρηση, το αργότερο την επόμενη εργάσιμη ημέρα από εκείνη της παραλαβής των εμπορευμάτων στις εγκαταστάσεις του, στο τελωνείο προορισμού και σε περίπτωση που προσκομίζει ο ίδιος το δελτίο TIR στο τελωνείο προορισμού διασφαλίζει την επιστροφή του στον κάτοχο, 8. εκδίδει απόδειξη παραλαβής (ΠΑΡΑΡΤΗΜΑ ΙV), που αντιστοιχεί στο δελτίο εκφόρτωσης, μετά από προφορική αίτηση του κατόχου του δελτίου TIR. Η απόδειξη αυτή από μόνη της, χωρίς να έχουν διασφαλιστεί οι υπόλοιπες υποχρεώσεις του κατόχου του δελτίου TIR, δεν μπορεί να χρησιμοποιηθεί ως απόδειξη για την περάτωση της πράξεως μεταφοράς με δελτίο TIR, Σελ. 402,3384 Τεύχος -Σελ.  9. αναλαμβάνει την ευθύνη για την ακρίβεια των στοιχείων που παρέχει και για την γνησιότητα των επισυναπτομένων εγγράφων. Άρθρο 5 Υποχρεώσεις του κατόχου δελτίου TIR - Περάτωση πράξης μεταφοράς TIR όταν τα εμπορεύματα εκφορτώνονται στις εγκαταστάσεις εγκεκριμένου παραλήπτη TIR 1. Οι υποχρεώσεις του κατόχου του δελτίου TIR παραμένουν όπως ακριβώς προκύπτουν από την Σύμβαση TIR, εκτός από εκείνη της προσκόμισης των εμπορευμάτων στο τελωνείο προορισμού. 2. Σε περίπτωση εκφόρτωσης των εμπορευμάτων, που μεταφέρονται με την κάλυψη δελτίου TIR, στις εγκαταστάσεις εγκεκριμένου παραλήπτη TIR, ο κάτοχος υποχρεωτικά πρέπει να βεβαιώνεται για την ύπαρξη άδειας εγκεκριμένου παραλήπτη. 21.Θ.α.218α Διεθνείς Μεταφορές Επιβατών και Εμπορευμάτων 3. Η περάτωση της πράξης μεταφοράς TIR κατά την έννοια της Σύμβασης TIR, έχει πραγματοποιηθεί μόνο εφόσον έχουν εκπληρωθεί όλες οι υποχρεώσεις του εγκεκριμένου παραλήπτη όπως περιγράφονται στο άρθρο 4 της παρούσας Απόφασης και ασφαλώς εφόσον έχει παρουσιασθεί το δελτίο TIR, μετά την εκφόρτωση των εμπορευμάτων, στο αρμόδιο τελωνείο προορισμού.  4. Η ημερομηνία περάτωσης της πράξεως μεταφοράς TIR είναι η ημερομηνία καταχώρισης στα βιβλία που αναφέρονται στην παρ.5 του άρθρου 4 της παρούσας και σε περίπτωση οποιασδήποτε παρατυπίας, όπως ενδεχόμενα πλεονάσματα, ελλείμματα, αντικατάσταση ή παραβιασμένης σφράγισης η ημερομηνία περάτωσης της πράξεως μεταφοράς TIR είναι αυτή που φέρουν οι μνείες στο δελτίο TIR.  Άρθρο 6 Εξαιρέσεις Εξαιρούνται από την παρούσα ρύθμιση τα εμπορεύματα που είτε δεν επιτρέπεται η μεταφορά τους με την κάλυψη δελτίου TIR σύμφωνα με την Σύμβαση TIR 1975, είτε δεν καλύπτονται εγγυοδοτικά για να κυκλοφορούν εντός της Ευρωπαϊκής Ένωσης με την κάλυψη δελτίου TIR, σύμφωνα με τις ισχύουσες διατάξεις.  Σχετική μνεία των εμπορευμάτων αυτών περιλαμβάνεται στην Άδεια Εγκεκριμένου Παραλήπτη TIR .  Άρθρο 7 Έλεγχος άδειας εγκεκριμένου παραλήπτη TIR και διαδικασιών Τα αρμόδια Τελωνεία προορισμού καθώς και η αρμόδια για την έκδοση της άδειας εγκεκριμένου παραλήπτη TIR Τελωνειακή Περιφέρεια υποχρεούνται, κατά το μέτρο που τους αναλογεί, σε τακτούς, ανά διετία, ελέγχους των λειτουργικών στοιχείων και του συνόλου των καταχωρήσεων που αφορούν στην παρούσα καθώς επίσης και της συνέχισης πλήρωσης των όρων και προϋποθέσεων της παρούσας. Οι έλεγχοι πραγματοποιούνται για μεν τα Τελωνεία προορισμού από Επιτροπή, η οποία αποτελείται από έμπειρους υπαλλήλους και η οποία καθορίζεται από τον εκάστοτε Προϊστάμενο του Τελωνείου προορισμού, για δε τις Τελωνειακές Περιφέρειες από τους υπαλλήλους του αρμοδίου Τμήματος. Άρθρο 8 Τα επισυναπτόμενα Παραρτήματα αποτελούν αναπόσπαστο μέρος της παρούσας απόφασης. (Ακολουθούν Παραρτήματα)

[Source: greek_legal_code_raptarchis | Tokens: 13922]